id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms fi ms id nl id id pl id id id id id ms ms ms id id hbs_lat id en id ms ms id ms ms id id id id id id ms ms ms ms ms id ms id ms ms id ms ms id id ms ms ms id id id ms id ms tl ms id id ms id id hu id eo ms en ms id ms id id id ms id ms id ms id ms ms de ms ms en ms tr ms ms ms id ms id id hy hy hy ms ms en id en en en en en en id id id id id en id id jv ms id id it es id id en id ms ms ms ms ms ms
Kencing Kotor, Anak Boleh Dapat UTI Jika Mandi Buih? - Hello Doktor
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Anak Dapat Kencing Kotor Jika Berendam Dalam Buih Sabun, Betul Ke? Ada Lagi 8 Punca UTI Berlaku
Ditulis oleh Mohammad Nazri Zulkafli Disemak pada 22/01/2021
Disemak secara perubatan oleh Dr. Joseph Tan
Masalah kencing kotor (UTI) dalam kalangan kanak-kanak bukanlah satu keadaan kesihatan yang asing.
Walaupun lazim, namun jika tidak dirawat, ia boleh menyebabkan komplikasi kesihatan serius.
Bergantung kepada usia, ada perbezaan dalam konteks simptom yang dialami oleh kanak-kanak.
Apabila ia melibatkan populasi kanak-kanak yang berusia 5 tahun dan ke bawah, simptom yang dialami oleh mereka lebih kepada gejala umum jangkitan.
Oleh sebab kanak-kanak mempunyai kesukaran untuk memberitahu ibu bapa berkenaan dengan simptom yang dialami, justeru mudah untuk kita terlepas pandang.
Artikel ini akan membincangkan sedikit sebanyak perihal jangkitan kencing kotor dalam kalangan kanak-kanak.
Teruskan membaca untuk mengetahuinya dengan lebih lanjut.
Apabila bakteria menyeludup masuk ke dalam saluran kencing
Saluran kencing manusia terdiri daripada beberapa bahagian/organ. Antaranya adalah:
Dua organ buah pinggang yang bertanggungjawab untuk menapis darah dan memproses air kencing
Dua tiub ureter yang membawa air kencing dari organ buah pinggang ke pundi kencing
Satu pundi kencing yang mengumpul air kencing sehingga tiba masa untuk ia dibuang ke luar badan
Satu saluran uretra yang membawa air kencing keluar dari pundi kencing
Masalah kencing kotor adalah istilah umum yang menerangkan perihal jangkitan yang berlaku pada mana-mana bahagian saluran kencing.
Antara jangkitan yang paling lazim berlaku adalah jangkitan pada organ buah pinggang dan pundi kencing.
Bakteria yang menjangkiti boleh merangkak naik dari saluran uretra ke buah pinggang dan perkara ini boleh menyebabkan komplikasi seperti:
Koleksi nanah di dalam buah pinggang.
Fungsi buah pinggang terganggu.
Organ buah pinggang bengkak.
Jangkitan sepsis yang boleh menyebabkan kerosakan organ dan kematian.
Walau bagaimanapun, jika ia didiagnosis pada peringkat awal, jangkitan tersebut boleh dirawat dengan terapi antibiotik.
Kanak-kanak perempuan mudah untuk mendapat jangkitan ini memandangkan mereka mempunyai struktur anatomi uretra yang pendek dan dekat dengan dubur.
Oleh sebab itulah, aspek kebersihan perlu ditekankan agar jangkitan dapat dielakkan.
Faktor yang meningkatkan risiko masalah kencing kotor dalam kalangan kanak-kanak
Selain daripada jantina, terdapat beberapa faktor risiko lain yang boleh meningkatkan kecenderungan seseorang itu untuk mendapat UTI.
Saluran uretra tidak mempunyai kapasiti untuk menakung bakteria namun ada situasi yang memudahkan mikroorganisma tersebut untuk masuk.
Berikut merupakan faktor yang meningkatkan risiko kanak-kanak untuk mendapat jangkitan kencing kotor.
Masalah pada struktur anatomi atau saluran tersumbat pada mana-mana bahagian salur kencing.
Kecacatan kongenital yang menyebabkan aliran kencing ke belakang (refluks vesikoureteral).
Fungsi tidak normal pada mana-mana struktur dalam saluran kencing.
Penggunaan pakaian ketat bagi budak perempuan.
Mandi buih sabun. Penggunaan sabun secara berlebihan boleh mempengaruhi kadar perubahan pada nilai pH faraj. Ia memudahkan jangkitan UTI untuk berlaku.
Cara basuh kemaluan yang tidak betul.
Tidak menjaga kebersihan tandas.
Suka tahan kencing untuk satu tempoh masa yang lama.
Jika anak anda (berusia 5 tahun ke atas) mendapat jangkitan salur kencing, mereka boleh mengadu simptom seperti berikut:
Kencing berbau (busuk daripada biasa).
Darah dalam air kencing.
Sakit pada bahagian pinggul.
Kerap ke tandas untuk kencing.
Sering terbangun pada waktu malam untuk terkencing.
Sentiasa rasa hendak terkencing walaupun jumlah air yang keluar hanya minimum.
Jika tahap jangkitan tersebut serius, mereka akan mengalami gejala yang lebih teruk seperti:
Anak saya perlu masuk hospital ke jika disahkan positif UTI?
Bergantung kepada keadaan klinikal, seperti yang diperiksa oleh doktor, anak anda mungkin akan ditahan wad atau dibenarkan untuk dibawa pulang.
Rawatan bagi masalah kencing kotor lebih tertumpu kepada penggunaan antibiotik.
Jika jangkitan yang berlaku hanyalah ringan, preskripsi antibiotik oral akan diberikan.
Namun, jika jangkitan UTI adalah lebih serius, pemberian antibiotik melalui salur darah (IV) memerlukan anak anda untuk tinggal di hospital.
Kriteria bagi rawatan UTI di hospital adalah seperti berikut:
Bayi yang berusia lebih muda daripada 6 bulan.
Demam panas tidak berhenti.
Mempunyai gejala jangkitan buah pinggang.
Pemeriksaan menunjukkan anak anda mendapat komplikasi sepsis.
Mengalami dehidrasi, muntah dan tidak boleh mengambil ubat secara oral.
Jika jangkitan UTI dirawat pada peringkat awal, anak anda akan sembuh sepenuhnya dalam masa yang singkat.
Walau bagaimanapun, faktor risiko lain seperti refluks vesikoureteral boleh mempengaruhi kadar kesembuhan pesakit.
Oleh itu, penting bagi setiap ibu bapa untuk tidak mengambil mudah akan masalah kencing kotor yang dialami oleh anak.
Kencing kotor merupakan masalah kesihatan yang lazim dialami oleh golongan kanak-kanak juga orang dewasa.
Jika anak anda mengalami gejala seperti yang dinyatakan dapatkan khidmat nasihat dan pemeriksaan kesihatan dengan kadar segera.
Rujuk jadual imunisasi untuk tahu vaksin apa yang anak anda perlukan dan bila
Apa jantina bayi anda?
Tarikh lahir (atau tarikh jangkaan bersalin)
Nama bayi anda? (atau nama panggilan)
Ikuti topik yang paling relevan dan bertukar cerita. Sertai komuniti Keibubapaan hari ini!
Ikuti topik yang paling relevan dan bertukar cerita. Sertai komuniti Keibubapaan hari ini!
Hello Health Group tidak menawarkan nasihat perubatan, diagnosis atau rawatan.
Children’s (Pediatric) Voiding Cystourethrogram. (https://www.radiologyinfo.org/en/info.cfm?pg=voidcysto). Diakses pada 7 Julai 2020.
Urinary Tract Infections (UTIs). (https://kidshealth.org/en/parents/urinary.html). Diakses pada 7 Julai 2020.
Urinary Tract Infection (UTI). (https://www.chop.edu/conditions-diseases/urinary-tract-infection-uti). Diakses pada 7 Julai 2020.
What is a Urinary Tract Infection (UTI) in Children? (https://www.urologyhealth.org/urologic-conditions/urinary-tract-infections-in-children?article=46&article=46). Diakses pada 7 Julai 2020.
Diagnosis and Treatment of Urinary Tract Infections in Children. (https://www.aafp.org/afp/2011/0215/p409.html). Diakses pada 7 Julai 2020.
Urinary Tract Infection in Children. (https://www.niddk.nih.gov/health-information/urologic-diseases/urinary-tract-infections-in-children/all-content). Diakses pada 7 Julai 2020.
Bath Bombs, Salts & Bubbles: What They Do to Your Vagina. (https://www.unitypoint.org/livewell/article.aspx?id=3215875c-d747-41bc-a12a-65f083078074#:~:text=Hemesath%20says%20he%20commonly%20sees,in%20the%20vagina%2C%E2%80%9D%20Dr.). Diakses pada 7 Julai 2020.
Urinary tract infections: fact or fiction. (https://blog.chocchildrens.org/urinary-tract-infections-fact-fiction/#:~:text=Also%2C%20though%20it%20cannot%20cause,increase%20skin%20irritation%20and%20breakdown.). Diakses pada 7 Julai 2020.
Ini Bahaya Kencing Kotor Buat Ibu Hamil! Jangan Ambil Ringan, Ya Mama!
Jangkitan Saluran Air Kencing VS Sakit Batu Karang: Apakah Perbezaannya?
Ditulis oleh Mohammad Nazri Zulkafli Disemak pada 22/01/2021
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.